Performanță istorică pentru echipa României. Jucătoarele Naționalei de Handbal U18 a României, au fost, luni, la Ministerul Tineretului și Sportului, la o zi după ce au câștigat Campionatul Mondial de junioare, din Macedonia.

Handbalistele au reuşit o performanţă istorică: primul titlu modial la handbal pentru o echipă românească, în ultimii 15 ani. Sportivele de aur ale României au fost felicitate de ministrul Tineretului şi Sportului, iar premierul Victor Ponta le va premia în prima şedinţă de Guvern, informează romaniatv.net.

"E un vis devenit realitate, nici nouă nu ne vine să credem, nici în momentul de faţă nu realizez", a declarat una dintre handbaliste.

Fetele de aur ale handbalului au fost felicitate şi de ministrul Tineretului şi Sportului, Gabriela Szabo. Premierul Victor Ponta a anunțat că fetelor li se vor dubla premiile pentru această performanță remarcabilă.

"V-am ţinut pumnii din faţa televizorului, am fost cu sufletul la voi. Să veniţi cu cât mai multe medalii şi să ne luaţi câţi mai mulţi bani", a declarat Gabriela Szabo.

Premierea olimpicelor va avea loc chiar în prima şedinţă de Guvern. Naţionala de handbal feminin a României a devenit în premieră campioană mondială de junioare, câştigând duminică turneul final desfăşurat în Macedonia. În finală, România a învins Germania, la o diferenţă de 11 goluri, cu 32-21 (15-7).

Gavril Kozma, antrenorul secund al echipei nationale de handbal feminin Under 18 a Romaniei, campioana mondiala in Macedonia, a declarat, luni, la sosirea la Bucuresti, ca nu a fost platit pentru munca prestata, facand totul numai din pasiune.

"Daca va intereseaza, eu am facut ce am facut din pasiune. Nu sunt si nu am fost remunerati pentru munca asta pe care am facut-o. Poate de acum inainte. Am facut din pasiune, nu va vine sa credeti? Luati-o ca pe o provocare. Si am demonstrat ca se poate. Acum este important sa se confirme si la senioare, asta nu ne mai priveste pe noi, ci pe cei care lucreaza la nivelul urmator" , a spus Gavril Kozma pe Aeroportul Henri Coanda, citat de HotNews.ro.

"Speram ca acest rezultat va fi un balon mare de oxigen si in acest sens si ca vom avea sponsori si ca se va investi in noi. Pentru ca am facut dovada ca avem valoare", a conchis Garvil Kozma.

"Cand am preluat aceasta echipa nu s-a pus problema banilor. Este o mandrie pentru noi ca am ajuns pana aici, dar nu am vrut sa punem caruta inaintea cailor" - Aurelian Rosca, antrenor principal al Romaniei.